钦定古今图书集成/明伦汇编/闺媛典/第230卷 > 申化妻轩氏
## 钦定古今图书集成/明伦汇编/闺媛典/第230卷 > 申化妻轩氏

按《永年县志》：轩氏，申化妻，吏部员外郎申佳引母。佳
引生六岁而孤，氏砥节抚育，备历艰苦，勤纺绩，篝灯
丙夜不辍。又时以忠孝大义立身扬名为训，故佳引
卒为名臣。甲申春，氏留京邸，佳引以牧事出巡近郊，
闻寇急，单骑赴阙，氏喜曰：“‘吾固知尔必来，计定乎’？佳
引跪而泣曰：‘不敢辱身以遗母羞’。遂殉难。氏曰：‘有子
作忠臣，吾复何憾’！”归教诸孙如教其子。年七十四，卒。